ལན།ང་རང་ལ་འབྱོར་བའི་གནས་ཚུལ་ལྟར་ན།ཕྱི་ལོ་༢༠༡༦ལོའི་ཟླ་༢ནང་ཀྲུང་གུང་ནས་ཡོངས་གྲགས་མ་ཡིན་པའི་ལམ་ནསབོད་ཀྱི་བྱ་བའི་ཚོགས་འདུཟེར་བ་ཞིག་བསྐོངས་འདུགདེ་ནི་ཀྲུང་གུང་ཆབ་སྲིད་ཅུའུ་རྒྱས་འཛོམས་ཚོགས་འདུ་ཞིག་རེད།ཚོགས་འདུ་འདིའི་བརྗོད་གཞི་ནི་བོད་ཀྱི་བྱ་བའི་ཐོག་འཛིན་པའི་སྲིད་ཇུས་གསར་བའི་འཐབ་ཇུས་ཁ་ཕྱོགས་རེད།ཐེངས་འདིའི་ནང་ཁུལ་འཚོགས་འདུའི་སྟེང་ནས་བོད་ཀྱི་བྱ་བའི་ཁ་ཕྱོགས་ལ་འགྱུར་བཅོས་གསར་བ་ཞིག་བྱས་འདུགཀྲུང་གུང་སྲིད་གཞུང་གི་བཤད་སྟངས་ལྟར་བྱས་ན།ད་ནས་བཟུང་ཕྱི་ལོགས་ཀྱི་བཙན་བྱོལ་སྒྲིག་འཛུགས་དང་རྒྱལ་བ་རིན་པོ་ཆེ་ནི་ཀྲུང་གུང་སྲིད་དབང་གི་ཉེན་ཁ་ཆེ་ཤོས་དེ་མ་ཡིན་པ་དང་།བོད་ནང་གི་ཤེས་ཡོན་པ་དང་སེར་མོ་བའི་ཁྲོད་ཀྱི་བོད་རང་བཙན་གཉེར་མཁན་དང་རྗེས་འཇུག་མང་ཚོགས་བཅས་པའི་ཁ་བྲལ་བའི་སྟོབས་ཤུགས་ནི་ཁ་གཏད་དགྲ་བོ་ངོ་མ་དེ་ཡིན།འདི་ནི་འགྱུར་བ་ཆེན་པོ་ཞིག་རེད།རྒྱུ་མཚན་ནི་སྔར་ཀྲུང་གུང་སྲིད་གཞུང་གིས་ད་ལྟའི་བཙན་བྱོལ་སྒྲིག་འཛུགས་དང་ཏཱ་ལའི་བླ་མ་མཆོག་ཁ་གཏད་གཙོ་བོར་ངོས་འཛིན་བྱས་ཡོད་མོད།ད་ཐེངས་ཁ་གཏད་ཡུལ་བོད་ནང་ལ་ངོས་འཛིན་བྱས་འདུག